Il-Ministeru għas-Saħħa ħabbar li nstabu 53 każ ġdid ta' COVID-19 fl-aħħar 24 siegħa. Tħabbar ukoll li fiequ 31 persuna oħra, u n-numru ta' każijiet attivi fil-komunità tela' għal 722. Fl-aħħar 24 siegħa miet raġel anzjan ta' 77 sena waqt li kien pożittiv għall-Covid-19, biex b'hekk in-numru ta' vittmi tela' għal 446. S'issa ngħataw 802,042 tilqima, li 1,257 minnhom huma dożi tal-booster. Minn 31 każ ta' COVID-19 li hemm fl-Isptar Mater Dei bħalissa, 2 minnhom qegħdin fl-ITU.